Minu jaoks oli üllatav näha nii paksust materjalist ja pikkade varrukatega  kõriauguni kinninööbitud politseimundreid absoluutses põrgupalavuses. Lõuna-Ameerika politseivormid peaksid ju ometi olema pisut õhulisemad, mõtlesin ma samal ajal kui abikaasa autoakna avas. Higis leemendav musta paksu nokkmütsiga politseinik palus meil ette näidata vajalikud dokumendid nagu juhiload, kindlustus ja autopaberid, mis meil kõik kenasti olemas olid.